PAGE  


PARLAMENTUL ROMÂNIEI

                                              CAMERA DEPUTAŢILOR
	Comisia pentru constituționalitate

	Comisia pentru 
buget, finanţe şi bănci
	Comisia pentru agricultură, silvicultură, industrie alimentară și servicii specifice

	Nr. 4c-23/103/2021
	Nr. 4c-2/419/04.04.2022
	Nr. 4c-5/767/2021


                                                                                      PLx 18/2020/2021                                                                                                           

                                                                                     Bucureşti, 29.03.2022                               

BIROULUI  PERMANENT

AL

                CAMEREI DEPUTAŢILOR
Vă înaintăm, alăturat, RAPORTUL COMUN asupra Legii pentru aprobarea Ordonanţei de urgenţă a Guvernului nr.78/2019 privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor măsuri fiscal - bugetare, aflată în procedură de reexaminare, ca urmare a Deciziei Curții Constituționale nr. 904 din 16 decembrie 2020, publicată în Monitorul Oficial României, Partea I, nr. 73 din 22 ianuarie 2021, la Comisia pentru constituționalitate, Comisia pentru buget, finanţe şi bănci și Comisia pentru agricultură, silvicultură, industrie  alimentară și servicii specifice, transmisă cu adresa PL-x 18/2020/2021.

În raport cu obiectul şi conţinutul său, Legea face parte din categoria legilor ordinare. 

Ringo DĂMUREANU

Florin-Ionuţ BARBU

         P.L.x 18/2020/2021
     RAPORT COMUN
asupra Legii pentru aprobarea Ordonanţei de urgenţă a Guvernului nr.78/2019 privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor măsuri fiscal - bugetare
În temeiul dispoziţiilor art. 137 din Regulamentul Camerei Deputaţilor, Comisia pentru constituționalitate, Comisia pentru buget, finanţe şi bănci și Comisia pentru agricultură, silvicultură, industrie alimentară și servicii specifice au fost sesizate, spre dezbatere în fond, cu Legea pentru aprobarea Ordonanţei de urgenţă a Guvernului nr.78/2019 privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor măsuri fiscal - bugetare, aflată în procedură de reexaminare, ca urmare a Deciziei Curții Constituționale nr. 904 din 16 decembrie 2020, publicată în Monitorul Oficial României, Partea I, nr. 73 din 22 ianuarie 2021, trimisă cu adresa PLx 18/2020/2021.
Legea a fost adoptată de Camera Deputaţilor în sedinţa din data de 10 noiembrie 2020. În data de 12 noiembrie 2020 a fost trimisă la Presedintele României pentru promulgare. 

Guvernul României a formulat în data de 27 noiembrie 2020 sesizare de neconstituţionalitate asupra Legii trimisă la promulgare.
Curtea Constituțională a pronunțat Decizia nr. 904 din 16 decembrie 2020, publicată în Monitorul Oficial al României, Partea I, nr.73 din 22 ianuarie 2021, prin care admite obiecția de neconstituționalitate formulată și constată că prevederile Legii sunt neconstituționale în ansamblul lor.
Senatul în calitate de primă Cameră sesizată a adoptat Legea aflată în procedură de reexaminare în şedinţa din 6 aprilie 2021.
Camera Deputaţilor este Cameră decizională potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor. 
În conformitate cu prevederile art. 62 și 64 din Regulamentul Camerei Deputaților, membrii comisiilor au dezbătut Legea supusă reexaminării în ședințe separate.
În conformitate cu prevederile art. 62 din Regulamentul Camerei Deputaților, membrii Comisiei pentru buget, finanțe și bănci și-au desfășurat lucrările cu prezenţă fizică şi online în ziua de 21 septembrie 2021.

La lucrările Comisiei deputații membrii ai acesteia şi-au înregistrat prezența conform listei de prezență. 

În urma reexaminării, membrii Comisiei pentru buget, finanțe şi bănci au hotărât, cu majoritate de voturi, să trimită Comisiei pentru constituționalitate şi Comisiei pentru agricultură, silvicultură, industrie alimentară şi servicii specifice un raport preliminar de adoptare a Legii pentru aprobarea Ordonanţei de urgenţã a Guvernului nr.78/2019 privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor măsuri fiscal – bugetare, în forma adoptată de Senat.
Membrii Comisiei pentru agricultură, silvicultură, industrie alimentară și servicii specifice și-au desfășurat lucrările în şedinţa în sistem mixt din 27 octombrie 2021.

La şedinţa Comisiei pentru agricultură, silvicultură, industrie alimentară și servicii specifice deputaţii au fost prezenţi conform listei de prezenţă. 

În urma reexaminării Legii și a opiniilor exprimate membrii Comisiei pentru agricultură au hotărât, cu majoritate de voturi (s-a înregistrat 1 abținere), să transmită Comisiei pentru constituționalitate şi Comisiei pentru buget, finanțe și bănci un raport preliminar de adoptare a Legii pentru aprobarea Ordonanţei de urgenţă a Guvernului nr.78/2019 privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor măsuri fiscal – bugetare, în forma adoptată de Senat.
Membrii Comisiei pentru constituționalitate au examinat Legea și documentele anexate, în ședința din data de 29 martie 2022. 
Din numărul total de 12 membri ai Comisiei pentru constituționalitate au participat la şedinţă 9 deputaţi.
În această ședință, membrii Comisiei pentru constituționalitate au hotărât, cu majoritate de voturi (un vot impotrivă), adoptarea Legii pentru aprobarea Ordonanţei de urgenţă a Guvernului nr.78/2019 privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor măsuri fiscal - bugetare, în forma adoptată de Senat. 
Membrii Comisiilor sesizate au hotărât, cu majoritate de voturi, să propună plenului Camerei Deputaţilor adoptarea Legii pentru aprobarea Ordonanţei de urgenţă a Guvernului nr.78/2019 privind modificarea unor acte normative şi stabilirea unor măsuri în domeniul agriculturii, precum şi pentru aprobarea unor măsuri fiscal – bugetare, în forma adoptată de Senat.
În raport cu obiectul şi conţinutul său, Legea face parte din categoria legilor ordinare.        

	Consilieri parlamentari,

Roxana David


Silvia Olaru

Giorgiana Ene

Expert parlamentar,
Andreea-Larisa Vlasin

